“หุ้นเอเชีย” ผันผวน! แพนิก “BOJ” ขยายกรอบบอนด์ยีลด์
ตลาดหุ้นเอเชีย วิตก BOJ ขยายกรอบอัตราผลตอบแทนพันธบัตรซึ่งจะทำให้อัตราดอกเบี้ยระยะยาวสามารถปรับตัวเพิ่มขึ้นจากเดิมในกรอบ -0.25% ถึง +0.25% เป็น -0.5% ถึง +0.5%
ตลาดหุ้นเอเชีย วิตก BOJ ขยายกรอบอัตราผลตอบแทนพันธบัตรซึ่งจะทำให้อัตราดอกเบี้ยระยะยาวสามารถปรับตัวเพิ่มขึ้นจากเดิมในกรอบ -0.25% ถึง +0.25% เป็น -0.5% ถึง +0.5%
21 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดผสมผสานในวันนี้ หลังจากตลาดหุ้นวอลล์สตรีทปิดบวกในวันอังคาร (20 ธ.ค.) หลังติดลบติดต่อกัน 4 วัน ขณะที่อัตราผลตอบแทนพันธบัตรรัฐบาลทั่วโลกพุ่งขึ้น หลังจากธนาคารกลางญี่ปุ่น (BOJ) ลงมติขยายกรอบอัตราผลตอบแทนพันธบัตรระยะยาว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,547.17 จุด ลดลง 20.86 จุด หรือ -0.08%, ดัชนี HSI ตลาดหุ้นฮ่องกงเปิดวันนี้ที่ 19,190.91 จุด เพิ่มขึ้น 96.11 จุด หรือ +0.50%  และดัชนี SSE Composite ตลาดหุ้นจีนเปิดวันนี้ที่ 3,078.33 จุด เพิ่มขึ้น 4.56 จุด หรือ +0.15%
โดยดัชนีนิกเกอิปรับตัวลงเป็นวันที่สอง หลัง BOJ ลงมติขยายกรอบอัตราผลตอบแทนพันธบัตรซึ่งจะทำให้อัตราดอกเบี้ยระยะยาวสามารถปรับตัวเพิ่มขึ้นจากเดิมในกรอบ -0.25% ถึง +0.25% เป็น -0.5% ถึง +0.5%
ด้านฮ่องกงประกาศว่า นายจอห์น ลี ผู้บริหารเกาะฮ่องกงจะเดินทางเยือนกรุงปักกิ่งในภารกิจเยือนจีนประจำปีจนถึงวันเสาร์ที่ 24 ธ.ค.นี้ เพื่อแถลงสถานการณ์เศรษฐกิจ สังคม และการเมืองในฮ่องกงให้บรรดาผู้นำจีนรับทราบ